paragraph_text: Svani (gruz.: სვანი) jedna od lokalne skupine naroda Gruzijaca. Nastanjuju povijesno područje Svaneti koje se nalazi na zapadnom dijelu Gruzije. Većinom su pravoslavne vjeroispovijesti, a govore svanskim jezikom, koji spada u svansku grupu južnokavkaske obitelji jezika. Negdje oko 15.000 ljudi navodi danas svanski kao svoj materinji jezik. Još dva puta toliko ljudi ga razumije. Gruzijski međutim kao pisani jezik sve više potiskuje svanski, koji ostaje samo jezik usmene komunikacije, bez pravopisnog standarda.